Bohotņica

Bohotņica (, ) ir ciems Polijas dienvidaustrumos, Ļubļinas vojevodistes rietumos, Pulavu apriņķī. 2011. gadā šajā ciematā dzīvoja 1069 iedzīvotāju. Ciems atrodas vēsturiskajā Mazpolijas reģionā, aptuveni 3 km uz ziemeļaustrumiem no Kazimeždolni, 10 km uz dienvidiem no Pulavi un 42 km uz rietumiem no Ļubļinas. Cauri ciemam plūst Bistras upe, kas aptuveni kilometru tālāk ietek Vislā. Ciems agrāk ir saukts arī par Mazo Bohotņicu (Bochotnica Mała), jo 22 km uz austrumiem atrodas cits ciems ar nosaukumu Bohotņica-Kolonija.

Bohotņica ir viena no vecākajām apdzīvotajām vietām Mazpolijā. No 6. līdz 10. gadsimta tur esot bijusi apmetne. Rakstiskajos avotos Bohotņica pirmo reizi pieminēta 1317. gadā. Netālu no ciema atrodas 14. gadsimta pils drupas. Saskaņā ar leģendu pili uzcēla Kazimirs III Lielais savai mīļākajai Esterei Malahai, kurpnieka meitai. Ar slepenu tuneli pils esot bijusi savienota ar Kazimira pili. Blakus pilsdrupām atrodas 18. gadsimtā celts tornis, kas mūsdienās kalpo kā tūristu skatutornis.

Atsauces

Ārējās saites 

Apdzīvotas vietas Polijā